《木芙蓉》
宋代·舒岳祥

溪山潇洒最宜秋，缓步何须百尺楼。
乱后见花如故旧，老来得尺更风流。
幽荪暗折谁知处，好鸟一啼人举头。
欲对黄花开口笑，茫然消息也堪愁。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。